‘কিছু মানুষের আদিখ্যেতায় স্টেডিয়ামে অঘটন’, যুবভারতী কাণ্ডে ফের সরব অভিষেক

কলকাতা: মেসির কলকাতা (Lionel Messi Kolkata) সফরে যুবভারতীর ঘটনা নজিরবিহীন ও একই সঙ্গে লজ্জাজনকও। বুধবার যুবভারতী-কাণ্ডে (Yuba Bharati Incident) আজ ফের সরব হলেন অভিষেক বন্দ্যোপাধ্যায় (Abhishek Banerjee)। এদিন সাংবাদিকদের প্রশ্নের উত্তরে তিনি স্পষ্ট ভাষায় বলেন, ‘যুবভারতীতে যা ঘটেছে, সেটা আমরা কেউই চাইনি। একাংশের অতিরিক্ত উৎসাহ, আদিখ্যেতা কিংবা আয়োজকদের গাফিলতি, সব মিলিয়েই এই পরিস্থিতির সৃষ্টি হয়েছে।

অভিষেক জানান, মমতা বন্দ্যোপাধ্যায় ক্ষমতা চেয়েছেন। এইভাবে ক্ষমা প্রার্থনা ভারতের অন্য মুখ্যমন্ত্রী এই সৌজন্যতা দেখায়নি। আন্তর্জাতিক স্তরে বাংলার মাথা হেঁট হয়েছে। এটা আমাদের কাছে কাঙ্খিত ছিল না। পুলিশ প্রশাসনের দিক থেকেও কোথাও শিথিলতা ছিল, সেই কারণেই তদন্ত শুরু হয়েছে।’ঘটনার পরই রাজ্য পুলিশের ডিজি, বিধাননগর পুলিশ কমিশনারেটের সিপি এবং যুবভারতী ক্রীড়াঙ্গনের সিইও-র বিরুদ্ধে ব্যবস্থা নেওয়া হয়েছে।ঘটনার পরদিনই ক্রীড়ামন্ত্রী অরূপ বিশ্বাসের পদত্যাগপত্র মুখ্যমন্ত্রী গ্রহণ করেছেন। ক্ষোভ প্রকাশ করে তৃণমূল সাংসদ বলেন, একাধিক রাজ্যে পদপিষ্টের ঘটনার পর কোনও ধরপাকড় তো দূরের কথা প্রকাশ্যে এসে মানুষের উদ্দেশ্যে ক্ষমা চাওয়া আমরা গত সত্তর বছরে দেখিনি।